Martin Bucer

Martin Bucer (Sélestat, Alsazia, 1491ko azaroaren 11 – Cambridge, Ingalaterra, 1551ko otsailaren 28a) Erreforma-garaiko erlijio-berritzaile alemana izan zen. Kuhhorn zuen benetako izena.

 Biografia 
Fraile dominikarra zenean Martin Lutherren jarraitzaile egin zen. Estrasburgon, Ulmen eta Kolonian zabaldu zituen Lutherren ideiak. Bitartekari izan zen Lutherren eta Zwingliren artean. Protestanteen eta katolikoen arteko batasunaren alde agertu zen Ratisbonako Dietan (1541). Teologia-irakasle izan zen Cambridgen, eta bertan hil zen. Ingalaterrako Maria erreginak bere gorpua lurpetik ateratzeko eta erretzeko agindua eman zuen. De regno Christi idatzi zuen, beste lan batzuen artean.

 Erreferentziak 

Kategoria:Alsaziarrak
Kategoria:Domingotar fraideak
Kategoria:Alemaniako teologo protestanteak
Kategoria:Alemaniako kalbindarrak